Kan 1963 sa pagmamahigot ni Msgr. Vargas, tinugdas an St. Bridget School pakatapos na aprobaran ini ni Arsobispo Pedro Santos. Saro ining Katolikong eskwelahan para sa mga daraga kan Buhi na pinapadalagan kan Religious of the Good Shepherd. Huli sa dakulaon na parte ni Msgr. Vargas sa paghaman kaining eskwelahan hinihiling sya kaini bilang saro sa mga kagtugdas asin sineselebrar taun-taon.